| **Algirdas Gediminas Šemeta** |
| --- |
|  |
| Gimė | 1962 m. balandžio 23 d. (61 metai)Vilniuje |
| Sutuoktinis (-ė) | Ramunė Sotvarienė |
| Vaikai | 3 vaikai |
|  |
| Veikla | politikas, finansininkas, buvęs Lietuvos finansų ministras bei Europos Komisijos narys, atsakingas už mokesčius, muitus, auditą ir kovą su sukčiavimu (2009–2014 m.) |
| Partija | TS-LKD |
|  |
| Išsilavinimas | Ekonomistas, matematikas |
| Alma mater | VU (1985) |
|  |
| Žymūs apdovanojimai |
| * 2012 m. antras įtakingiausias žmogus pasaulyje tarptautinių mokesčių srityje (pagal "*International Tax Review*")
* 2012 m. *Adam Smith* apdovanojimas už aplinkai palankią ekonominę politiką
 |

**Algirdas Gediminas Šemeta** (g. 1962 m. balandžio 23 d. Vilniuje) – ekonomistas, politinis Lietuvos ir ES veikėjas, buvęs Lietuvos finansų ministras bei Europos Komisijos narys, atsakingas už finansinį programavimą ir biudžetą (2009–2014 m.).

Biografija
----------

1985 m. Algirdas Gediminas Šemeta baigė Vilniaus universiteto (VU) Ekonominės kibernetikos ir finansų fakultetą, įgijo ekonomisto-matematiko specialybę. Lietuvos ekonomikos instituto ekonomistas, jaunesnysis mokslinis bendradarbis (1985–1990 m.), LR ekonomikos ministerijos Ūkio vystymo strategijos skyriaus poskyrio viršininkas (1990–1991 m.), Vyriausybės kanceliarijos Privatizavimo skyriaus konsultantas, viršininko pavaduotojas (1991–1992 m.).

Vertybinių popierių komisijos (LR VPK) prie LR finansų ministerijos pirmininkas (1992 m. gruodis – 1996 m. birželis), LR VPK pirmininkas (1996 m. birželis – 1997 m. vasaris), AB „Nalšia" viceprezidentas (nuo 1999 m. birželio iki 1999 m. lapkričio mėn.), LR finansų ministras (1997 m. vasaris – 1999 m. birželis), LRV sekretorius (1999 m. gruodis – 2001 m. rugsėjis); nuo 2001 m. rugsėjo iki 2008 m. gruodžio mėn. – Statistikos departamento prie LRV generalinis direktorius, nuo 2008 m. gruodžio 9 d. iki 2009 m. birželio 29 d. LR finansų ministras.

D. Grybauskaitę išrinkus Lietuvos prezidente, A. Šemeta nuo 2009 liepos 1 d. paskirtas Europos Komisijos nariu, atsakingu už finansinį programavimą ir biudžetą. Formuojant antrąją J.M.Baroso komisiją, A. Šemeta gavo naują portfelį – komisaro, atsakingo už mokesčius ir muitų politiką, auditą bei kovą su sukčiavimu. Juo buvo iki 2014 m. lapkričio 1 d.

2014–2019 m. A. Šemeta dirbo Ukrainos verslo ombudsmenu.

Apdovanojimai
-------------

2012 m. tarptautinis mokesčių žurnalas "International Tax Review" Europos Komisijos narį Algirdą Šemetą išrinko antru žmogumi pasaulyje pagal įtakingumą tarptautinių mokesčių srityje. Tais pačiais metais A.Šemeta gavo Adamo Smito (Adam Smith) apdovanojimą už aplinkai palankią ekonominę politiką.

Asmeninis gyvenimas
-------------------

Vedęs; žmona Ramunė Sotvarienė, žurnalistė, dienraščio „Lietuvos rytas" apžvalgininkė.

Šaltiniai
---------

1. ↑  „A. Šemeta tapo eurokomisaru"
2. ↑  LR finansų ministerijos tinklalapis Archyvuota kopija 2008-12-18 iš Wayback Machine projekto.
3. ↑  Правительство назначило новым бизнес-омбудсменом Украины канадского дипломата
4. ↑
5. ↑
6. ↑  „A. Kubiliaus buhalteris, arba A. Šemeta irgi moka šypsotis" Indrė Makaraitytė, „Atgimimas", delfi.lt, 2009 gegužės mėn. 10 d. 10:46


| Politinis postas |
| --- |
| Prieš tai:**Rolandas Matiliauskas** | **Lietuvos Finansų ministras** 1997 - 1999 | Po to:**Jonas Lionginas** |
| Prieš tai:**Rimantas Šadžius** | **Lietuvos Finansų ministras** 2008 – 2009 | Po to:**Ingrida Šimonytė** |
| Prieš tai:**Dalia Grybauskaitė** | **Eurokomisaras, atsakingas už finansinį programavimą ir biudžetą** 2009 m. liepos 1 d. – 2010 m. vasario 9 d. | Po to:**Janušas Levandovskis** |
| Prieš tai:**Laslas Kovačas (mokesčiai ir Muitų sąjunga)Siim Kallas (auditas ir kova su sukčiavimu)** | **Eurokomisaras, atsakingas už mokesčius ir muitų politiką, auditą bei kovą su sukčiavimu** 2010 m. vasario 9 d. – 2014 m. lapkričio 1 d. | Po to:**Pjeras Moskovisis  (kaip ekonomikos, finansų reikalų, mokesčių ir muitų komisaras)** |
| Prieš tai:**Dalia Grybauskaitė** | **Lietuvos atstovas Europos Komisijoje** 2009 m. liepos 1 d. – 2014 m. lapkričio 1 d. | Po to:**Vytenis Andriukaitis** |